**Ministru kabineta noteikumu projekta “Grozījums Ministru kabineta 2016. gada 17.maija noteikumos Nr. 297 „Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 5.1 punktam kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvo teritoriju un apdzīvoto vietu likums (turpmāk – Likums), kas stājās spēkā 2020.gada 23.jūnijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts ugunsdzēsības un glābšanas dienests veic glābšanas darbus saskaņā ar Ministru kabineta 2016.gada 17.maija noteikumiem Nr.297 “Kārtība, kādā Valsts ugunsdzēsības un glābšanas dienests veic un vada ugunsgrēku dzēšanu un glābšanas darbus” (turpmāk – noteikumi Nr.297). Turklāt noteikumi Nr.297 nosaka arī Valsts ugunsdzēsības un glābšanas dienesta apakšvienību ierašanās laiku notikuma vietā.Pašlaik atbilstoši noteikumos Nr.297 noteiktajam, pēc izbraukšanas no Valsts ugunsdzēsības un glābšanas dienesta tuvākā apakšvienība notikuma vietā ierodas: republikas pilsētā, pilsētā un ciemā, kur atrodas Valsts ugunsdzēsības un glābšanas dienesta daļa vai postenis - astoņu minūšu laikā. Savukārt tādā pilsētā, ciemā, novada un pagasta teritorijā, kur neatrodas Valsts ugunsdzēsības un glābšanas dienesta daļa vai postenis, Valsts ugunsdzēsības un glābšanas dienesta tuvākās apakšvienības ierašanās laiks notikuma vietā ir 23 minūtes.Likums, kas stājās spēkā 2020.gada 23.jūnijā, izšķir šādus apdzīvotu vietu veidus: 1) pilsētas, 2) ciemi, 3) mazciemi, 4) viensētas. Noteikumi Nr.297 neatbilst Likumā ieviestajām izmaiņām, tādēļ ir grozāmi.Pilsētas ar Likumu tiek iedalītas valstspilsētās un novadu pilsētās. Attiecībā uz ciemiem Likuma Pārejas noteikumu 15.punkts nosaka, ka no 2021.gada 1.jūlija adrešu reģistrā reģistrētie ciemi, kuriem teritorijas plānojumā nav noteiktas ciema robežas, uzskatāmi par mazciemiem, un Valsts zemes dienests veic attiecīgas izmaiņas adrešu reģistrā. Līdz ar to pastāv iespēja, ka ciems, kurā uz tiesību akta projekta spēkā stāšanās dienu atrodas Valsts ugunsdzēsības un glābšanas dienesta daļa vai postenis, pēc 2021.gada 1.jūlija būs uzskatāms par mazciemu. Noteikumos Nr.297 nav atrunāts cik ilgā laikā Valsts ugunsdzēsības un glābšanas dienesta apakšvienībai jāierodas notikuma vietā mazciemā, ja mazciemā atrodas Valsts ugunsdzēsības un glābšanas dienesta daļa vai postenis, kā arī ja mazciemā neatrodas Valsts ugunsdzēsības un glābšanas dienesta daļa vai postenis. Vienlaikus Noteikumos Nr.297 nav atrunāts cik ilgā laikā Valsts ugunsdzēsības un glābšanas dienesta apakšvienībai jāierodas notikuma vietā citā novada teritorijā, ja tajā atrodas Valsts ugunsdzēsības un glābšanas dienesta daļa vai postenis, kā arī ja neatrodas Valsts ugunsdzēsības un glābšanas dienesta daļa vai postenis.Turklāt Noteikumi Nr.297 satur norādi uz republikas pilsētām - pilsētu veidu, kuru, atšķirībā no iepriekšējā tiesiskā regulējuma, Likums neparedz. Noteikumu projekts izstrādāts, lai nodrošinātu Noteikumu Nr. 297 atbilstību Likumam, atsakoties no termina republikas pilsēta un nosakot, ka pēc izbraukšanas Valsts ugunsdzēsības un glābšanas dienesta tuvākā apakšvienība notikuma vietā ierodas pilsētā, ciemā un mazciemā, kur atrodas Valsts ugunsdzēsības un glābšanas dienesta daļa vai postenis astoņu minūšu laikā. Savukārt pilsētā, ciemā, mazciemā kur neatrodas Valsts ugunsdzēsības un glābšanas dienesta daļa vai postenis, kā arī citā novada teritorijā, t.sk. pagastā, Valsts ugunsdzēsības un glābšanas dienesta tuvākās apakšvienības ierašanās laiks notikuma vietā ir 23 minūtes.Turklāt neatkarīgi no Likuma rezultātā veiktajām izmaiņām apdzīvoto vietu administratīvajai piederībai un pilsētu veidiem, Valsts ugunsdzēsības un glābšanas dienests nodrošinās pakalpojumu pieejamību līdzšinējā apjomā un kvalitātē – tiek saglabāts princips, ka uz notikumu tiek nosūtīta tuvākā Valsts ugunsdzēsības un glābšanas dienesta teritoriālās struktūrvienības daļas vai posteņa apakšvienība, neatkarīgi no to administratīvās piederības.Tā kā  Likuma noteiktie pārejas noteikumi nosaka, ka līdz 2021.gada 30.jūnijam pašvaldību darbībā ir piemērojami Ministru kabineta 2013.gada 19.marta noteikumi Nr.154 "Noteikumi par republikas pilsētu un novadu administratīvo teritoriju robežu aprakstu apstiprināšanu", līdz 2021.gada 30.jūnijam administratīvās teritorijas, to iedalījums un nosaukumi paliek nemainīgi. Tādejādi noteikumu projekts stājas spēkā 2021.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts, pašvaldību iestādes un dienesti, komercsabiedrības, organizācijas, iedzīvotāji.Valsts ugunsdzēsības un glābšanas dienests. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Valsts ugunsdzēsības un glābšanas dienests nodrošinās pakalpojumu pieejamību līdzšinējā apjomā un kvalitātē – tiek saglabāts princips, ka uz notikumu tiek nosūtīta tuvākā Valsts ugunsdzēsības un glābšanas dienesta teritoriālās struktūrvienības daļas vai posteņa apakšvienība, neatkarīgi no to administratīvās piederības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts kvantitatīvi un kvalitatīvi nepasliktina sabiedrības iespēju saņemt Valsts ugunsdzēsības un glābšanas dienesta pakalpojumus. Tādejādi sabiedrības līdzdalības un komunikācijas aktivitātes netika veiktas. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ugunsdzēsības un glābšanas dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina iesaistīto institūciju kompetenci. |
| 3. | Cita informācija | Nav |

Iekšlietu ministrs S. Ģirģens

Vīza: Iekšlietu ministrijas valsts sekretārs D. Trofimovs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Zāģeris 67075943

kaspars.zageris@vugd.gov.lv